
РЕПУБЛИКА БЪЛГАРИЯ
	Министерство на околната среда и водите
	Регионална инспекция по околната среда и водите - Монтана

	

Д О К Л А Д

от контролна проверка по прилагане на екологичното законодателство


Обект: Предприятие за производство на сурово и рафинирано слънчогледово олио, с оператор „Олимекс” ЕООД, гр. Варна

Дата на извършване на проверката: 17.07.2025 г.

Място на извършване на проверката: с. Покрайна, община Видин, обл. Видин

Проверени компоненти и фактори на околната среда:
·  Въздух
·  Води
·  Отпадъци
·  Опасни химични вещества

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
·   Закон за чистотата на атмосферния въздух (ЗЧАВ) и подзаконовите му нормативни актове;
·   Закон за водите (ЗВ) и подзаконовите му нормативни актове;
·   Закон за управление на отпадъците (ЗУО) и подзаконовите му нормативни актове;
·   Закона за защита от вредното въздействие на химичните вещества и смеси (ЗЗВВХВС) и подзаконовите му нормативни актове.

Извършени дейности:
              На 17.07.2025 г., на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана през 2025 г. и Заповед № РД-306/14.07.2025 г. на директора на РИОСВ – Монтана, се извърши проверка на обекта и беше съставен Констативен протокол № КПКД-27/17.07.2025 г.

Проверени са:
· Сгради, съоръжения и оборудване на производствената площадка;
· Складове за съхранение на химични вещества и смеси и отпадъци;
· Документи и данни, свързани със законовите и подзаконови нормативни актове по околна среда.


Констативна част:
Дейностите по производство на сурово и рафинирано слънчогледово олио, белено семе, кюспе и пелети от слънчогледовите остатъци (люспи от слънчогледово семе) се извършват в няколко обособени цеха - пресов, екстракция, рафинерия, бутилиране, за производство на белено семе и участък за производство на пелети. На площадката са разположени още парокотелно, силози за съхраняване на слънчогледово семе и административна сграда с помощни помещения. 

1. Компонент „Въздух”:
             За изпусканите в атмосферата емисии на вредни вещества от единствения точков източник на площадката – парен котел на биомаса (слънчогледова люспа) КПТ 6500/13, регистриран в регистъра на средните горивни инсталации (СГИ) по чл.9г, ал. 2 от ЗЧАВ, дружеството спазва изискванията и разпоредбите на закона и наредбите за извършване на собствени периодични измервания (СПИ) и годишна отчетност. Последния представен доклад от СПИ през м. януари 2025 г. в РИОСВ – Монтана е оценен от инспекцията като съответстващ на изискванията на Наредба № 6 от 26.03.1999 г. за реда и начина за измерване на емисиите на вредни вещества, изпускани в атмосферния въздух от обекти с неподвижни източници.
            Дружеството ежегодно изготвя и представя план за управление на разтворителите (ПУР) в РИОСВ – Монтана за регистрираната в регистъра по чл. 30л от ЗЧАВ инсталация за извличане на растително масло чрез екстракцията с хексан. Последният ПУР за отчетната 2024 г. е представен в законоопределения срок, като нормата за общи емисии от дейността на инсталацията съгласно Наредба № 7 от 2003 г. за норми за допустими емисии на летливи органични съединения, изпускани в околната среда, главно в атмосферния въздух, в резултат на употребата на разтворители в определени инсталации е спазена и планът е утвърден от директора на инспекцията.

2. Компонент „Води“:
Дружеството е титуляр на издадено от БДДР – Плевен и Разрешително за ползване на воден обект за заустване на поток отпадъчни води в р. Дунав чрез отводнителен канал С-4 от отводнително тяло „Видин-Кошава“ от експлоатацията на обекта.
По отношение условията в разрешителното за заустване за периода от последната комплексна проверка, извършена през 2024 г., до настоящата такава се констатира:
1.	Раздел „Индивидуални емисионни ограничения по потоци и места на заустване”,  подраздел „Задължение за заплащане на такса за заустване на отпадъчни води в повърхностни води” –  подадена е декларацията по чл. 194б от Закона за водите към БДДР – Плевен. Изчислената годишна такса за замърсяване за заустване на отпадъчни води в повърхностни води такса за заустване за 2024г. е платена с преводно нареждане към БДДР – Плевен в началото на 2025 г. 
        2. Раздел „Условия, при които се предоставя правото за използване”:
	       - Подраздел „Аварийни и байпасни връзки при пречиствателни станции и съоръжения” – няма възниквали аварийни ситуации. 
      - Подраздел „Специфични изисквания към местата за мониторинг и програма за мониторинг“ –не е имало спиране работата на монтираното измервателно устройство за отчитане количеството на зауствания смесен поток отпадъчни води. Показанията на измервателното устройство се записват ежемесечно в дневник, като няма установени превишения на определеното с разрешителното годишно количество. 
 До пункта за собствен мониторинг на отпадъчните води е  осигурен постоянен и безопасен достъп, като същият е трайно обозначен. При  проверката заустваните отпадъчни води са видимо бистри и без мирис.
  За проверявания период операторът е провел собствен мониторинг на смесения поток отпадъчни води съгласно определените в разрешителното честота на пробовземане и заложени показатели. Пробовземането и анализите на пробите са извършени от акредитирана лаборатория, а протоколите с резултатите от изпитване са представени в РИОСВ – Монтана. Не са констатирани превишения на индивидуалните емисионни ограничения (ИЕО) от разреши-телното. Информацията от собствения мониторинг се съхранява надлежно на площадката на обекта. В РИОСВ – Монтана в законопределения срок е представен доклад за изпълнение на условията в разрешителното за 2024 г.	
По време на проверката не се установи промяна на параметрите на разрешеното ползване, както и неспазване на условията от разрешителното.

3. Фактор „Отпадъци“:
      Извършена е проверка на условията в издадения от директора на РИОСВ – Монтана  на дружеството Регистрационен документ (РД) за дейности по оползотворяване на собствен неопасен отпадък от слънчогледова люспа, със срок на действие безсрочен. 
Дейностите по оползотворяване се извършват  в парен котел тип  КПТ 6500/13 и в пелетизираща машина тип  Mill RMP, при спазване на заложените условия в т. II на РД. 
Дружеството води необходимата отчетност чрез Националната информационна система за отпадъци (НИСО) на количеството и вида оползотворени отпадъци на площадката в изпълнение на т. III. 5 от горецитираното РД. 
На обекта се извъшва и дейност по предварително съхраняване на отпадъци на мястото на образуване. Наличните към момента на проверката отпадъци, образувани на площадката, се съхраняват разделно по видове в обособен и обозначен склад с ограничен достъп и трайна настилка и на открита бетонирана площадка за сгурия, шлака и дънна пепел.		 
 Количествата третирани и образувани отпадъци и Юридическите лица,  на които са предадени, се вписват в НИСО. Отбелязано е и през кои месеци не са образувани отпадъци, като са посочени нулеви количества. 
 Като лице пускащо на вътрешния пазар опаковани стоки, след употребата на които се образуват масово разпространени отпадъци, дружеството изпълнява задълженията си по ЗУО като участва в колективна система, съгласно сключен договор с организация по оползотворяване до края на 2029 г. 
 По време на проверката са представени актуални счетоводни документи и отчетна документация, изготвени съгласно изискванията на Наредбата за определяне на реда и размера за заплащане на продуктови такси за продукти, след употребата на които се образуват масово разпространени отпадъци за първите шест месеца на 2025 г. 

4. Фактор „Опасни химични вещества“:
  Дружеството е потребител по веригата на доставки на химични вещества и смеси (ОХВ и С), съгласно изискванията на Регламент (ЕО) 1907/2006 г. REACH. За обработката на растителното масло (отделяне на фосфатидите и неутрализация, обезцветяване) като спомагателни материали се използват натриева основа, фосфорна киселина, перлит, белилна пръст за обезцветяване на маслото и н-хексан. За наличните към момента на проверката материали е представена справка. 
              Складът за съхранение на ОХВ и С е разделен на отделни клетки – за фосфорната киселина е обезопасен по отношение на евентуален разлив, налични са необходимите сорбенти. Складовете са обозначени с указателни табели, с вписана категория на опасност. Осигурен е ограничен достъп, издадени са и представени при настоящата проверка заповеди на управителя на дружеството за определяне на лицата с право на достъп. Спазват се изискванията за съхранение съгласно Наредбата за реда и начина на съхранение на ОХВ и С и информационните листове за безопасност, а етикетирането и опаковането на ОХВ и С е в съответствие с изискванията на Регламент 1272/2008 CLP. 
По време на проверката е представена собствена оценка за безопасност на съхра-нението на опасните химични вещества и смеси, както и ИЛБ за всяко едно от тях. Съхранението в две цистерни на площадката и употребата на н-хексан е обект на контрол и на комисия, назначсвана със заповед на директора на РИОСВ – Монтана, за контрол на предприятие/съоръжение с нисък рисков потенциал.
Дружеството извършва дейност по Приложение №1, т. 3 „а“ на ЗОПОЕЩ, предвид което при проверката е представена актуална Собствена оценка за възможни случаи на непосредствена заплаха за екологични щети и на случаи на причинени екологични щети, изготвена съгласно изискванията на Наредба №1/2008 г. за вида на превантивните и оздравителни мерки в предвидените случаи от ЗОПОЕЩ за предотвратяване и отстраняване на екологични щети и за минималния размер на разходите за тяхното изпълнение.		

Заключение:
      Операторът изпълнява задълженията си, произтичащи от законодателство по компоненти „Въздух” и „Води” и фактори „Опасни химични вещества“ и „Отпадъци“.
      При проверката не са дадени предписания.

Приоритети за последваща контролна дейност:
· Спазване изискванията на ЗЧАВ и подзаконовите му нормативни актове;
· Спазване изискванията на ЗВ и подзаконовите му нормативни документи;
· Законосъобразно управление на отпадъците и отчетност в НИСО;
· Законосъобразно управление на опасните химични вещества и смеси .

